Proel/Versos do meu silenzo
VERSOS
      DO MEU SILENZO

   Ollos na noite pensantes
os das estrelas lonxanas,
que ennovelados nas tebras
tráenme a tua lembranza.
   Antr' o agarimo da lua
salouca o meu corazón
que añora a surrisa tua.
   Por camiños de luceiros
enfondados na distancia,
a tua voz sinfoniza
os ecos da miña alma.
   Estou a pensar en tí
e nas miñas mans saudosas
ate o mesmo delor rí.
   Baixo a pregaria oxival
do zarco mar dos teus ollos,
afóganse as miñas verbas
que van pousar no teu colo.
   Tan outo cal un luceiro,
porei o meu corazón
pra que alume o teu vieiro.
</div>